Френският президент предупреди Лондон, че вината за сегашната ситуация е изцяло тяхна
Френският президент Еманюел Макрон заяви в сряда, че ако се стигне до Brexit без сделка, вината ще е изцяло на Великобритания, а не на Европейския съюз. Той добави, цитиран от Reuters, че каквато и търговска сделка да сключи Лондон с Вашингтон тя няма да смекчи разходите за напускане на Блока.
Макрон каза още, че исканията, направени от британския премиер Борис Джонсън за предоговаряне на споразумението за „развод“, включително премахването на ирландската „спирачка“, не са изпълними в сегашния си вариант.
„Може ли цената на твърдия Brexit да бъде компенсирана от Съединените американски щати? Не. И дори това да беше стратегически избор, той би бил с цената на историческа васализация на Великобритания. Не мисля, че това иска Борис Джонсън. Не мисля, че британците искат това“, добави той.
етикети: Макрон: Brexit без сделка ще направи Великобритания васал на САЩ Анализи Европа